דומיניק קיינסה

דומיניק קיינסה (באנגלית: Dominic Chianese, נולד ב-24 בפברואר 1931) הוא שחקן קולנוע, טלוויזיה ותיאטרון אמריקאי אשר היה מועמד פעמיים לפרס אמי עבור תפקידו בתור קורדו "ג'וניור" סופרנו בסדרת הטלוויזיה של HBO "הסופרנוס".

ביוגרפיה 
קיינסה נולד ברובע הברונקס שבניו יורק. הוא סיים את לימודיו בתיכון ברונקס למדעים בשנת 1948. הוא עבד כבנאי יחד עם אביו ולמד בערבים במהלך שנות ה-50, הוא קיבל תואר באומנות הבמה מברוקלין קולג' בשנת 1961.

קריירה 
בשנת 1974 גילם את ג'וני אולה בסרט הפשע המוערך "הסנדק חלק שני" אותו ביים פרנסיס פורד קופולה והוא מהווה גם המשך וגם פריקוול לסרט "הסנדק" משנת 1972, ומציג את המשך עלילות משפחת קורליאונה, ואת עלייתו של ויטו קורליאונה הצעיר לעמדת כוח של ראש משפחת מאפיה; הסרט היה מועמד ל-11 פרסי אוסקר.

בשנת 1979 שיחק בסרט "וצדק לכל" לצידו של אל פצ'ינו.

בשנים 1999 - 2007 שיחק בסדרת הדרמה המוערכת של HBO "הסופרנוס" שם גילם את דמותו של ג'ון סופרנו, דודו של טוני סופרנו.

בשנת 2004 שיחק בדרמה הארוטית "מתי אהיה נאהבת" לצדה של נב קמפבל. בשנת 2007 שיחק בסרט "אבודים במנהטן".  

בשנת 2019 שיחק בסדרת הדרמה של NBC "הכפר", בדמותו של אנזו נאפוליטנו, המתגורר בבניין דירות עם נכדו גייב, סטודנט למשפטים.

קישורים חיצוניים

ערכים שבהם תבנית אתר רשמי אינה מתאימה להוספה אוטומטית
ניו יורק: אישים
שחקני קולנוע וטלוויזיה אמריקאים
שחקני תיאטרון אמריקאים
מוזיקאים אמריקאים
גיטריסטים אמריקאים
אמריקאים ממוצא איטלקי
בוגרי ברוקלין קולג'
אמריקאים שנולדו ב-1931